Йон Хуаристи
Маесту

Превод от испански: Рада Панчовска, —

chitanka.info

На Хавиер Монедеро

Река на времето,

пресичаща душата,

течаща изначално,

пукне ли зората.

Печални брегове,

които замята

с линеещ и бавен

език водата.

Тръсталак на съня

покрай течението

кротко. Русло

на камъчета бели.

Върху вълните

сянка на чапла.

Преуморени

ръце на вятъра.

Ах, върнете ми

полята на Алава,

гладката равнина

с цвят на сабля,

ручеят Фуенте

де Очо Каньос,

бликащ питието

на носталгията.

Дайте ми над площада

слънцето бледо:

онова съвършено

слънце на детството

(смълчана светлина,

която пророкуваше

раждането

на словото).

Да, върнете ми

гласа на зората.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.